PATVIRTINTA

 Židikų Marijos Pečkauskaitės gimnazijos

Direktoriaus 2017-09-01 įsakymu Nr. V1-133

**2017–2018 MOKSLO METŲ PRIEŠMOKYKLINIO, PRADINIO UGDYMO PROGRAMOS -UGDYMO PLANAS**

**I SKYRIUS**

**BENDROSIOS NUOSTATOS**

1. 2017–2018 mokslo metų pradinio ugdymo programos bendrasis ugdymo planas (toliau – Bendrasis ugdymo planas) reglamentuoja pradinio ugdymo programos, specializuoto ugdymo krypties programų (pradinio ugdymo kartu su muzikos, dailės, menų, sporto ir / ar kitu ugdymu programų), pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, suaugusiųjų pradinio ugdymo programos (toliau – Pradinio ugdymo programa), taip pat ir neformaliojo vaikų švietimo programų įgyvendinimą mokyklose.

2. Bendrojo ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi mokykla gali savarankiškai ir tikslingai, atsižvelgdama į mokyklos bendruomenės poreikius, planuoti ir organizuoti pradinį ugdymą.

3. Bendrajame ugdymo plane vartojamos sąvokos:

3.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių.

3.2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.

3.3. **Laikinoji** **grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

3.4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

3.5. **Pamoka** – pagrindinė nustatytos trukmės nepertraukiamo mokymosi organizavimo forma.

3.6. **Specialioji pamoka** – pamoka mokiniams, turintiems specialiųjų ugdymosi poreikių, skirta padėti įveikti mokymosi sunkumus, ar išskirtiniams gabumams ugdyti.

3.7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

3.8. **Ugdymo planas** – ugdymo programos įgyvendinimo aprašas.

3.9. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS UGDYMO PLANO RENGIMAS**

Gimnazijos 2017–2018 mokslo metų pradinio ugdymo planas (toliau – Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

4. Mokykla, rengdama Mokyklos ugdymo planą, turi remtis švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo ir išorės vertinimo duomenimis.

5. Rengiant Mokyklos pradinio ugdymo planą, mokyklos vadovo įsakymu sudaroma darbo grupė, į kurią bendradarbiavimo pagrindais įtraukiama mokytojų, mokyklos administracijos, mokyklos vaiko gerovės komisijos atstovų, tėvų (globėjų).

6. Ugdymo planas parengtasvieneriems mokslo metams priešmokyklinio, pradinio ugdymo klasėms. Sudarant šį planą remtasi Mažeikių r. Židikų Marijos Pečkauskaitės gimnazijos 2016 – 2017 m. m. ugdymo planu išlaikant tęstinumą, bei nuostatas, kurios atspindi pradinio ugdymo organizavimo specifiką.

7. Priešmokyklinio ir pradinio ugdymo planą mokyklos vadovas tvirtina suderinęs su mokyklos taryba, savininko teises ir pareigas įgyvendinančia institucija.

8. Gimnazijos ugdymo plane įteisinami mokyklos pradinio ugdymo Metodinės grupės posėdis 2017-05-26, protokoliniu susitarimu Nr. 5 dėl:

8.1. prioritetinių ugdymo tikslai ir uždaviniai keliami metams;

8.2. pradinio ugdymo procesas organizuojamas pusmečiais;

8.3. Bendrajai programai įgyvendinti vadovaujamasi Bendrojo ugdymo plano 23 punkte nurodytomis valandomis konkrečiai klasei;

8.4. ugdymo turinio įgyvendinimo forma – pamoka, projektinė, meninė, kūrybinė veikla;

8.5. ugdymo turinys planuojamas mokslo metams, vadovaujantis Bendosiomis ugdymo programomis;

8.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;

8.7. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo;

8.8. švietimo pagalbos mokiniui ir mokytojui teikimo (pvz., mokymosi pagalbos esant žemiems mokinių pasiekimams ar mokiniui (-iams) susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą (papildomų ugdymo valandų skyrimo, atsakingų asmenų ar specialistų komandos sudarymo ir kt.);

8.9. ugdymo valandų, skiriamų mokinių ugdymo poreikiams tenkinti, panaudojimo;

8.10. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

8.11. mokinių ugdymo pasiekimų ir pažangos vertinimo metodikos ir tvarkos;

8.12. vadovėlių ir kitų mokymo(si) priemonių pasirinkimo, naudojimosi jomis mokykloje principų ir tvarkos;

8.13. pažintinės ir kultūrinės veiklos organizavimo;

8.13. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse;

8.14. prevencinių ir kitų ugdymo programų pasirinkimo ir jų įgyvendinimo (integruojant į Bendrosios programos dalykus ar vykdant atskiras programas, skiriant joms tikslines ugdymo valandas);

8.15. bendradarbiavimo su mokinių tėvais (globėjais) tikslų ir formų.

**III SKYRIUS**

# PRADINIO UGDYMO PROGRAMOS ĮGYVENDINIMAS

**PIRMASIS SKIRSNIS**

**PRADINIO UGDYMO PROCESO TRUKMĖ**

9. 2017–2018 mokslo metai ir ugdymo procesas prasideda 2017 m. rugsėjo 1 d. Ugdymo proceso trukmė – 170 ugdymo dienų. 2017– 2018 mokslo metai prasideda 2017 m. rugsėjo 1 d., baigiasi 2018 m. gegužės 31 d. Vienerių mokslo metų ugdymo proceso trukmė – 34 savaitės. Gimnazijoje mokomasi penkias dienas per savaitę.

|  |  |  |
| --- | --- | --- |
| **Klasės, grupės** | **Pirmas pusmetis** | **Antras pusmetis** |
| **Pradžia** | **Pabaiga** | **Pradžia** | **Pabaiga** |
| PUG, 1–4 | 2017-09-01 | 2018-01-19 | 2018-01-22 | 2018-05-31 |

10. 2017–2018 mokslo metais:

10.1. mokiniams skiriamos atostogos: rudens, žiemos (Kalėdų), žiemos, pavasario (Velykų) atostogos, kurių bendra trukmė – 17 ugdymo dienų. Į atostogų trukmę neįskaičiuojamos švenčių dienos;

|  |  |
| --- | --- |
| Rudens  | 2017-10-30 – 2017-11-03  |
| Žiemos (Kalėdų)  | 2017-12-27 – 2018-01-03  |
| Žiemos  | 2018-02-19 – 2018-02-23  |
| Pavasario (Velykų)  | 2018-04-03 – 2018-04-06  |

10.2. Atostogų pradžią ir pabaigą nustato mokyklos vadovas, suderinęs su mokyklos taryba ir savininko teises ir pareigas įgyvendinančia institucija;

10.3. Vasaros atostogų pradžią nustato mokyklos vadovas, suderinęs su mokyklos taryba ir savininko teises ir pareigas įgyvendinančia institucija;

10.4. Sprendimus dėl 2017–2018 mokslo metais 10 ugdymo dienų, mokykla dėl 5 ugdymo dienų;

2017–2018 mokslo metais:

|  |  |  |
| --- | --- | --- |
| 1. | Mokslo ir Žinių diena. Rugsėjo 1-oji. | 2017-09 |
| 2. | Saviraiškos diena „Kalėdų senelio pasaka“. | 2016-12 |
| 3. | Žiemos sporto šventė „Baltais žiemos takais“.  | 2017-01 |
| 4. | Pažintinė – edukacinė išvyka „Pažinkime Lietuvą“  | 2017-05 |
| 5. | Atsisveikinimas su mokykla.  | 2017-05 |

10.5. 5 ugdymo dienos, kurias nustatė Mažeikių rajono savivaldybės administracijos Švietimo skyrius 2017-06-22 nutarimu Nr.T4-8.;

|  |  |  |
| --- | --- | --- |
| Nr.  | Data | Renginys |
| 1 | 2017-09-22 | Olimpinė diena |
| 2 | 2018-02-15 | Lietuvos valstybės 100-mečio diena |
| 3 | 2018-03-22 | Karjeros diena |
| 4 | 2018-05-18 | Gamtosauginė diena |
| 5 | 2018-05-31 | Meninės saviraiškos ir kūrybinių atradimų diena |

10.6. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos vadovas priima sprendimus dėl ugdymo proceso koregavimo, apie priimtus sprendimus informuoja mokyklos tarybą, savininko teises ir pareigas įgyvendinančią instituciją ar jos įgaliotą asmenį;

**ANTRASIS SKIRSNIS**

**BENDROSIOS PROGRAMOS ĮGYVENDINIMO BENDROSIOS NUOSTATOS**

11. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

12. Formuojant mokyklos ugdymo turinį, t. y. numatant mokyklos mokinių pasiekimus ir ugdymosi tikslus, atsižvelgiama į diagnostinių ir standartizuotų testų pasiekimų rezultataus ir rekomendacijas dėl mokinių pasiekimų gerinimo.

13. Bendrajai programai ir neformaliojo švietimo programoms įgyvendinti:

13.1. 2017-2018 mokslo metais gimnazijoje vykdomas pradinio ugdymo turinio modelis – pamoka: 1-oje klasėje 35 min., 2 – 4 klasėse 45 min., ugdymo diferencijavimas ir individualizavimas vykdomas pamokose pagal mokytojo parengtus ilgalaikius planus.

14. Atsižvelgdama į iškeltus ugdymo tikslus, mokinių mokymosi pasiekimus, mokinių ugdymosi poreikius, mokykla pasirenka ugdymo valandų paskirstymo variantą. Ugdymo valandos Bendrajai programai įgyvendinti gali būti paskirstomos taip:

14.1. Bendrosios programos ugdymo dalykams skiriant ugdymo valandas klasių grupėms per savaitę:

|  |  |
| --- | --- |
| Dalykai  | Dalyko savaitinių ugdymo valandų skaičius |
| 1–2 klasės | 3–4 klasės | Pradinio ugdymo programa(1–4 klasės) |
| Dorinis ugdymas (tikyba arba etika)  | 2 | 2 | 4 |
| Lietuvių kalba | 15 | 14 | 29 |
| Gimtoji kalba (baltarusių, lenkų, rusų, vokiečių)\*  | 14\* | 14\* | 28\* |
| Lietuvių kalba\* | 9\* | 10\* | 19\* |
| Užsienio kalba (anglų, prancūzų ar vokiečių)  | 2 | 4 | 6 |
| Matematika  | 9/8\* | 9 | 18/17\* |
| Pasaulio pažinimas  | 4 | 4 | 8 |
| Dailė ir technologijos | 4 | 4/3\* | 8/7\* |
| Muzika  | 4 | 4 | 8 |
| Kūno kultūra  | 5 | 6/5\* | 11/10\* |
| Privalomų ugdymo valandų skaičius mokiniui | 1 kl. – 22/25\*1 kl. – 23 27\* | 3 kl. – 24/27\*3 kl.– 23/28\* | 92/107\* |
| Valandos, skiriamos mokinių ugdymo(si) poreikiams tenkinti  | (5/3\*)\*\* | (5/3\*)\*\* |
| Iš viso  |  | 97/110\* |

 Pastabos: \*Mokykloje, kurios nuostatuose (įstatuose) įteisintas mokymas tautinės mažumos kalba;

 \*\*Valandų, skiriamų mokinių ugdymo(si) poreikiams tenkinti, skaičius nurodytas 1–4 klasėms (keturioms klasėms) bendrai, esant daugiau klasių komplektų, atitinkamai didėja ir šių valandų skaičius.

**2017 – 2018 mokslo metai**

|  |  |  |
| --- | --- | --- |
| **Dalykai** | **Klasės** | **Pamokų skaičius****1-4** |
| **1** | **2** | **3** | **4** |
| Dorinis ugdymas (tikyba) |  | 1 | 1 | 1 | **3** |
| Dorinis ugdymas (etika) | 1 |  |  |  | **1** |
| Lietuvių kalba (gimtoji) | 8 | 7 | 7 | 7 | **29** |
| Užsienio kalba 1 – oji (anglų k.) |  | 2 | 2 | 2 | **6** |
| Matematika | 4 | 5 | 5 | 4 | **18** |
| Pasaulio pažinimas | 2 | 2 | 2 | 2 | **8** |
| Dailė ir technologijos | 2 | 2 | 2 | 2 | **8** |
| Muzika | 2 | 2 | 2 | 2 | **8** |
| Kūno kultūra | 2 | 2 | 2 | 2 | **8** |
| Šokis | 1 |  | 1 | 1 | **3** |
| Minimalus privalomų pamokų sk. | 22 | 23 | 24 | 23 |  |
| **Mokyklos nuožiūra skirstomos pamokos: \*** |  |  |  |  |  |
| Šokis |  | 1\* |  |  | **1\*** |
| Lietuvių k. |  |  | 0,5 |  | **0,5\*** |
| Matematika |  |  | 0,5 |  | **0,5\*** |
| **Iš viso Bendrajai programai įgyvendinti** | **22** | **24** | **25** | **23** | 93 |

\*\* Etikai mokytis, sudaroma laikinoji grupė iš 1-4 klasių mokinių

\*Pamokos skirtos mokinio poreikiams tenkinti

15. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Valandos gali būti naudojamos:

15.1. šokiui;

15.2. lietuvių kalbai 3 kl. 0,5 val ir matematikai 3 kl. 0.5 val.

16. Ugdymo valandų skaičių klasei per savaitę sudaro: privalomų ugdymo valandų skaičius visiemsklasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti.

17. Ugdymo valandos, nurodytos Bendrojo ugdymo plano 22, 23 punktuose, numatytos Bendrajai programai įgyvendinti, mokyklai ugdymo procesą organizuojant grupinio mokymosi forma kasdieniu ar nuotoliniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

18. Laikinoji grupė sudaroma doriniam ugdymui (etikai) mokyti iš 1-4 klasių mokinių.

19. Ugdymo procesas gali būti organizuojamas pamoka, ekskursija, tiriamoji veikla ir kitomis ugdymo organizavimo formomis:

19.1. ugdymo procesą organizuojant pamoka ugdymo(si) laikas: 1 klasėje – 35 min., 2-4 klasėse – 45 min. per dieną turėtų būti ne daugiau kaip 5 pamokos;

19.2. ugdymo procesą organizuojant projekto, didaktinio žaidimo, kūrybinio darbo ar kt. formomis;

19.3. ugdymo procesas skirstomas į pusmečius;

19.4. ugdomoji veikla (formaliojo ir neformaliojo švietimo) per dieną nėra ilgesnė nei 6 ugdymo valandos.

20. Ugdymą organizuojant tiek pamoka, tiek kitomis mokymo formomis (ekskursija, tiriamoji veikla, laboratoriniai bandymai) gali būti realizuojamas ir dalykų programų ir integruoto ugdymo turinio įgyvendinimas.

21. Ugdymo procesas pavasarį ir rudenį organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

22. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius išlaikydama mokslo metams skirtą ugdymo valandų skaičių.

23. Ugdomoji veikla (derinant formaliojo ir neformaliojo švietimo programų turinį) per dieną 1 klasėje trunka ne ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti.

24. Ugdomoji veikla gali būti vykdoma:

24.1.gimnazijos fizinėje aplinkoje;

24.2. socialinių partnerių aplinkose;

24.3. gamtoje – lauko klasėje;

24.4. rašytojos Marijos Pečkauskaitės parke;

24.5. muziejuje, bibliotekoje ir kitose aktyviam ugdymuisi pritaikytose erdvėse.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ**

**ĮGYVENDINIMAS**

25. Ugdymo sričių / ugdymo dalykų programų įgyvendinimas:

26. Dorinis ugdymas:

26.1. tėvai (globėjai) parinko 1-4 klasių mokiniams tikybą, išskyrus 6 mokiniai iš pradinio ugdymo programos rinkosi etiką. Jiems sudaryta mišri grupė iš mokymosi poreikiams tenkinti valandų;

26.2. nesusidarius mokinių grupei etikai mokytis, sudaroma laikinoji grupė iš 3-4 klasių mokinių;

26.3. dorinio ugdymo dalyką mokiniui leidžiama keisti kiekvienais mokslo metais pagal tėvų (globėjų) parašytą prašymą.

27. Kalbinis ugdymas organizuojamas siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas, naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus. Sudarant ugdymo turinį, vadovautis Lietuvių kalbos pradinio ugdymo bendrąja programa, patvirtinta Švietimo ir mokslo ministro 2016-01-25, Nr. V-46.

28. Lietuvių kalbos dalykas yra pradinio ugdymo programos sudedamoji dalis ir jo mokoma: pagal Lietuvos Respublikos švietimo ir mokslo ministro patvirtintą lietuvių kalbos ugdymo programą.

29. Vadovaujantis atnaujinta lietuvių kalbos programa 3 – 4 klasės vykdys ugdymo procesą remiantis rekomendacijomis. Programa siekiama gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi atsižvelgiant į nacionalinius mokinių patikrinimo rezultatus lietuvių kalbos pamokose ir per kitų dalykų ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus).

30. Pirmosios užsienio kalbos mokymas:

30.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

30.2. tėvai (globėjai) parenka mokiniui vieną iš dviejų gimnazijos siūlomų Europos kalbų; anglų arba vokiečių;

30.3. užsienio kalbai mokyti visose 2–4 klasėse skiriama po 2 ugdymo valandas per savaitę.

31. Socialinis ir gamtamokslinis ugdymas:

31.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas skirtas tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje; 1 – 4 kl. mokiniai tirs miestelio aplinką (augalai, vandens telkiniai, gyvūnai). Dalyvauja Šviečiamosios gyvūlininkytės programoje;

31.2. socialiniams gebėjimams ugdytis (1/4) pasaulio pažinimo dalyko laiko skiriama, ugdymo procesą organizuojant socialinės, kultūrinės aplinkos pažinimui palankioje aplinkoje.

32. Matematinis ugdymas:

32.1. organizuojant matematinį ugdymą vadovaujamasi Bendrosios programos matematikos dalyko programa, nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacines komunikacines technologijos, skaitmeninės mokomosios priemones, Smart lenta;

32.2. planuojant matematikos ugdymo turinį atsižvelgta į Standartizuotų bei diagnostinių testų rezultatus pasiūlyta planuojant 3 kl. matematikos ugdymo turinį I-ame pusmetyje didinti valandų skaičių teksto uždavinių, skaičių ir skaičiavimo bei reiškinių sprendimui. Turinį įgyvendinti iki 2017 sausio mėn. (Mokytojų tarybos posėdis, protokolas 2017-06- 22 Nr.T2-4).

33. Kūno kultūra:

33.1. Kūno kultūros ugdymo organizavimas:

33.2. kadangi 2 klasėje kūno kultūrai skiriamos 2 pamokos per savaitę, I pamoka skiriama šokiui iš mokinio poreikiams tenkinti skirtų valandų;

33.3. 1, 3 ir 4 klasėse viena kūno kultūros pamoka per savaitę skiriama šokiui;

33.4. specialiosios medicininės fizinio pajėgumo grupės mokiniams sudaromos fizinio aktyvumo rinkimosi galimybės. Mokiniai gali rinktis vieną iš siūlomų fizinio aktyvumo formų:

33.5. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

33.6. tėvų (globėjų, rūpintojų) pageidavimu mokiniai gali lankyti sveikatos grupes ne mokykloje.

34. Meninis ugdymas (dailė ir technologijos, muzika, šokis):

34.1. atsižvelgiant į mokyklos bendruomenės meninio ugdymo poreikius ir mokyklos galimybes mokykloje;

34.2. technologiniam ugdymui skiriama apie trečdalį dalykui ir technologijų dalykui skiriamo laiko, nurodyto Bendrojo ugdymo plano 23, 24 punktuose;

34.3. įgyvendinama šokio programa, skiriant vieną ugdymo valandą iš kūno kultūros dalykui Bendrojo ugdymo plano 24.3 papunktyje skiriamų ugdymo valandų per savaitę;

34.4. mokiniai, kurie mokosi Mažeikių Vytauto Klovos Židikų muzikos skyriuje nuo muzikos pamokų nėra atleidžiami dėl mokinių saugumo.

35. Integruojamųjų, prevencinių ir kitų ugdymo programų įgyvendinimas:

35.1. Į Bendrosios programos ugdymo dalykų programų turinį integruojama:

35.1.1. švietimo ir mokslo ministro patvirtintų Bendrųjų kompetencijų ir gyvenimo įgūdžių ugdymo, Mokinių mokėjimo mokytis, Komunikavimo, Darnaus vystymosi, Kultūrinio sąmoningumo, ir Gyvenimo įgūdžių programų pagrindai. Šios programos yra integruotos į Bendrosios programos dalykų turinį ir klasės auklėtojo veiklą;

35.1.2. žmogaus saugos bendroji programa (civilinė sauga, priešgaisrinė sauga, saugaus eismo mokymas) 1-4 klasėse integruojama į ugdymo dalykus (pasaulio pažinimą, lietuvių kalbą, kūno kultūrą);

35.1.3. etninė kultūra ugdoma per etiką, lietuvių kalbą, dailę, pasaulio pažinimą, bei neformalųjį ugdymą;

35.1.4. informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų pasaulio pažinimo, matematikos, lietuvių kalbos pamokų metu;

35.1.5. alkoholio, tabako ir kitų psichiką veikiančių medžiagų vartojimo prevencijos programa integruojama į klasių vadovų veiklą;

35.1.6. Sveikatos ugdymo programa integruojama į pasaulio pažinimą, etiką bei klasės vadovo veiklą skatinant mokinių fizinį aktyvumą, sveikatinimą, ugdymo proceso metu pagal galimybes dalyvauja sveikatiados projekte, rengiamos judriosios pertraukos ir kitos fiziniam aktyvinimui skirtos veiklos;

35.1.7. gimnazijoje vykdomos smurto, patyčių prevencijos programos: ,,Antras žingsnis”, 3-4 klasėse Olweus programos kokybės užtikrinimo sistema (OPKUS), pasirašyta Trišalė sutartis
2017 m. kovo 1 d. Nr. 3ESF3- 3 Židikų Marijos Pečkaukaitės gimnazija Specialiosios pedagogikos ir psichologijos centras (SPPC) ir Olweus programos instruktorius), priešmokyklinio ugdymo grupė dalyvauja patyčių prevencijos programoje Zipio draugai. Visa prevencinė veikla integruojama į klasės auklėtojo veiklą ir ugdymo dalykus;

35.1.8. etninė kultūra integruojama į lietuvių kalbą, dailę, muziką, pasaulio pažinimą bei klasės auklėtojo veiklą;

35.1.9. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų per neformaliojo ugdymo užsiėmimus 1-4 klasių jungtinė grupė.

36.Mokinių pasiekimai ir pažanga vertinami vadovaujantis švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo įvertinimo rezultatų panaudojimo tvarka ir Bendrąja programa ir mokyklos mokinių pasiekimų vertinimo tvarkos aprašu patvirtintu direktorės įsakymu 2015-02-27 Nr. V1-45.

37. Mokytojas planuoja mokinių ugdymosi pasiekimus ir vertinimą, remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Planuodamas 1-os klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus (jei mokinys lankė priešmokyklinę grupę).

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

38. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

38.1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o esant reikalui ir raštu, t. y. parašant komentarą) apie jo mokymosi eigą, esamus pasiekimus ar nesėkmes;

38.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:

38.2.1. atsižvelgiant į tai, ką norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

38.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

38.2.3. mokytojas pasirenka vertinimo informacijos kaupimo būdus ir formas: 1-4 klasių mokytojos taiko vienodą vertinimo ir įsivertinimo aplanką. Duomenų suvestinę pildo pagal elektroninio dienyno naudojimo rekomendacijas **(Aptarta pradinių klasių metodinės grupės posėdyje 2017-05-26, protokolo Nr. 5)**.

38.3. apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

38.3.1 pradinio ugdymo elektroniniame dienyne (Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008 patvirtintas Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu aprašas (Žin., 2008, Nr. 81-3227)):

38.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio įrašoma „nepatenkinamas“;

38.3.1.2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p“ arba „n. p“;

38.3.1.3. specialiųjų ugdymosi poreikių turinčių mokinių, ugdomų pagal pradinio ugdymo pritaikytą bendrą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje elektroninio dienyno skiltyje įrašant „p. p.“ arba „n. p.“;

38.3.2. informacija apie mokinio pažangą fiksuojama elektroniniame dienyne;

38.3.3. baigus pradinio ugdymo programą yra rengiamas pradinio ugdymo programos baigimo pasiekimų ir pažangos vertinimo aprašas, remiantis Ugdymo Plėtotės centro pradinių klasių mokinių pasiekimų ir pažangos vertinimo metodinėmis rekomendacijomis.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

39. Neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

40. Neformaliajam švietimui 1–4 klasėms Bendrojo ugdymo plano 20 punkte numatomas 8 ugdymo valandų skaičius per savaitę.

41. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, prireikus juos tikslina mokslo metų pradžioje ir atsižvelgdama į juos siūlo neformaliojo švietimo programas. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 (Žin., 2004, Nr. 98-3663; 2011, Nr. 88-4219).

42. Neformalųjį švietimą mokykla organizuoja ne tik mokykloje, bet ir už jos ribų (koncertai, bei kiti renginiai).

43. Mokinių skaičius neformaliojo ugdymo grupėje 8 mokiniai. Skaičių nustato mokyklos vadovas, suderinęs su mokyklos taryba. (Mokyklos tarybos posėdžio protokolas 2013-06- 10, Nr.3 ).

44. Neformaliojo vaikų švietimo programos per mokinių atostogas vykdomos valstybinės ir savivaldybės mokyklos – biudžetinės ir viešosios įstaigos – savininko teises ir pareigas įgyvendinančios institucijos (dalyvių susirinkimo), kitų mokyklų – savininko (dalyvių susirinkimo) ar mokyklos nustatyta tvarka.

Neformalus ugdymas 1-4 klasėse

|  |  |  |  |  |
| --- | --- | --- | --- | --- |
|  ValandosBūrelio pavadinimas | 2 | 2 | 2 | 2 |
| Sportuok smagiai | 1 |
| Aš ir kompiuteris  | 2 |
| Žinių paliepė | 2 |
| Teatro menas | 1 |
| Šokis | 1 |
| Pelėdžiukai | 1 |
| Iš viso  | 8 val.  |
| Rezervas | 0 |

**ŠEŠTASIS SKIRSIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

**\_\_\_\_\_\_\_\_\_\_\_\_\_\_\_\_\_**

**SEPTINTASIS SKIRSNIS**

# UGDYMO ORGANIZAVIMAS JUNGTINĖSE KLASĖSE

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AŠTUNTASIS SKIRSNIS**

**MOKINIŲ MOKYMO NAMIE ORGANIZAVIMAS**

45.Vaikai, kuriems taiskalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

46. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

46.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus kūno kultūros programą;

46.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

46.3. mokinys gydytojo leidimu dalį ugdymo valandų / pamokų gali lankyti mokykloje arba mokytis nuotoliniu mokymo proceso organizavimo būdu. Šios ugdymo valandos / pamokos įrašomos į mokinio individualų ugdymo planą;

46.4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų, individualioms konsultacijoms – 15 procentų. Bendrojo ugdymo plano 23.3 papunktyje nustatytų ugdymo valandų per savaitę;

46.5. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

**DEVINTASIS SKIRSNIS**

**VAIKŲ, KURIE GYDOMI STACIONARINĖJE ASMENS SVEIKATOS PRIEŽIŪROS ĮSTAIGOJE, UGDYMO ORGANIZAVIMAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DEŠIMTASIS SKIRSNIS**

# SUAUGUSIŲJŲ UGDYMO ORGANIZAVIMAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VIENUOLIKTASIS SKIRSNIS**

**MOKYMO ORGANIZAVIMAS PERAUKLĖJIMO IR BAUSMĖS ATLIKIMO VIETOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IV SKYRIUS**

# MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

**PIRMASIS SKIRSNIS**

**BENDROSIOS NUOSTATOS**

47. Gimnazija, rengdama mokyklos ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

48. Siekiant tenkinti mokinių ugdymosi reikmes, pritaikoma Bendroji programa, parenkamos mokymosi organizavimo formos, pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

49. Organizuodama mokinių, turinčių specialiųjų ugdymosi poreikių, ugdymą, gimnazija atsižvelgia į:

49.1. mokinių specialiuosius ugdymosi poreikius, jų lygį (nedideli, vidutiniai, dideli );

49.2. mokymosi formą ir mokymo proceso organizavimo būdą;

49.3. gimnazijos ir tėvų (globėjų) įsipareigojimus, įteisintus mokymo sutartyje;

49.4. gimnazijos turimas lėšas.

50. Pradinėse klasėse ugdomi 14 specialiųjų poreikių mokinių. Iš jų 2 ugdomi – pagal pritaikytas Bendrąsias ugdymo programas.Vienas mokinys turi kompleksinę negalią dėl klausos sutrikimo (kochliarinis implantas) ir vidutinio judesio ir padėties sutrikimo; kitas mokinys turi Bendrųjų mokymosi sutrikimų; 12 mokinių ugdoma pagal Bendrąsias ugdymo programas, jie turi įvairių kalbėjimo ir kalbos sutrikimų.

51. Specialiųjų ugdymosi poreikių turinčių mokinių ugdymo turinys formuojamas atsižvelgiant į PPT rekomendacijas. Specialiųjų poreikių mokiniai ugdomi bendrosios paskirties klasėse. Mokytojai, atsižvelgdami į specialistų rekomendacijas, rengia pritaikytas Bendrąsias ugdymo programas.

52. Gimnazijoje specialiąją pedagoginę, specialąją pagalbą teikia: logopedas-specialusis pedagogas, psichologas, socialinis pedagogas, mokytojo padėjėjas.

53. Gimnazijoje sudaryta VGK, kurioje dalyvauja visi specialistai.

**ANTRASIS SKIRSNIS**

# INDIVIDUALAUS UGDYMO PLANO RENGIMAS

54. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

55.Gimnazija, rengdama individualų ugdymo planą:

55.1. pritaiko bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių;

55.2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą;

55.3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

55.4. per mokslo metus gali keisti specialiųjų pamokų, pratybų ir individualiai pagalbai skiriamų valandų skaičių;

55.5. turi užtikrinti specialiųjų ugdymosi poreikių turinčių mokinių ugdymo tęstinumą ir nuoseklumą.

56. Sutrikusios klausos mokiniams, mokykla skiria:

56.1. tarties, kalbos mokymo ir klausos lavinimo individualioms pratyboms – 2 ugdymo valandas (kochlearinių implantų naudotojams 2-3 ugdymo valandas) per savaitę;

56.2. tarties, kalbos mokymo ir klausos lavinimo individualios pratybos vyksta per lietuvių kalbos pamokas ar popamokų. Pratybų ir lietuvių kalbos pamokų turinys turi derėti.

57. Mokiniams, turintiems kalbėjimo ir kalbos sutrikimą, mokykla skiria:

57.1. specialiųjų pamokų tarčiai, kalbai ir klausai lavinti;

57.2. individualioms ir grupinėms pratyboms 1–4 klasėse po 1-2 ugdymo valandą per savaitę.

58. Mokiniams, turintiems judesio ir padėties bei neurologinių sutrikimų, mokykla skiria:

58.1. sensomotorikai lavinti, kompiuteriniams įgūdžiams formuoti, komunikaciniams gebėjimams ugdyti;

58.2. mokinys, turintis kompleksinę negalią dėl klausos sutrikimo (kochliarinis implantas) ir vidutinio judesio ir padėties sutrikimo tėvų sutikimu gali nesimokyti ar pradėti vėliau mokytis užsienio kalbos.

**TREČIASIS SKIRSNIS**

# ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS

59. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo “.

59.1. Gimnazijoje Švietimo pagalbą teikia specialistai:

* Logopedas-specialusis pedagogas;
* Socialinis pedagogas;
* Psichologas;
* Bibliotekininkas.

Švietimo pagalbos specialistai vadovaujasi gimnazijos „Pagalbos mokiniui teikimo tvarkos aprašu“ 2015-02-27 įsakymo Nr.V1-45.

60. Gimnazijoje veikia Vaiko gerovės komisija, kuri vadovaujasi “Mokyklos Vaiko gerovės komisijos sudarymo ir jos darbo organizavimo tvarkos aprašu” 2017 m. gegužės 2 d. įsakymo Nr. V-319.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_